turjo4nis/wikipedia-bn-dump-20250701 huggingface dataset:
শ্রেষ্ঠ মৌলিক চিত্রনাট্য বিভাগে একাডেমি পুরস্কার

শ্রেষ্ঠ মৌলিক চিত্রনাট্যে বিভাগে একাডেমি পুরস্কার শ্রেষ্ঠ চিত্রনাট্য রচনার জন্য প্রদত্ত একটি একাডেমি পুরস্কার। এটি এমন চিত্রনাট্যের জন্য প্রদান করা হয় যা পূর্বে প্রকাশিত হয় নি। ১৯৪০ সালে লেখনীর পুরস্কার হিসেবে শ্রেষ্ঠ কাহিনী বিভাগে একাডেমি পুরস্কার থেকে ভিন্ন এই পুরস্কার প্রদান শুরু হয়। ১৯৫৭ সাল থেকে এই দুটি পুরস্কার একত্র করে শুধু চিত্রনাট্যের জন্য পুরস্কার প্রদান করা হয়। ২০০২ সালে এই পুরস্কারের নাম লেখনী (সরাসরি চলচ্চিত্রের জন্য চিত্রনাট্য) থেকে পরিবর্তন করে লেখনী (মৌলিক চিত্রনাট্য) করা হয়।

উল্লেখযোগ্য মনোনয়ন
এই পুরস্কারের জন্য মনোনয়ন প্রাপ্ত প্রসিদ্ধ ঔপন্যাসিক ও নাট্যকারদের মধ্যে উল্লেখযোগ্য হলেন: জন স্টেইনব্যাক, নোয়েল কাওয়ার্ড, রেমন্ড চ্যান্ডলার, অ্যালাইন রবি-গ্রিলেট, এডওয়ার্ড বন্ড, আর্থার সি. ক্লার্ক, লিলিয়ান হেলম্যান, নেল সিমন, প্যাডি চ্যায়েফ্‌স্কি, টম স্টপার্ড, ও টেরেন্স র‍্যাটিগ্যান।

বিজয়ী ও মনোনীতগণ

২০১০-এর দশক

একাধিকবার বিজয়ী ও মনোনীত

নিম্নোক্ত ব্যক্তিবর্গ শ্রেষ্ঠ মৌলিক চিত্রনাট্যের জন্য একাধিক পুরস্কার অর্জন করেছেন:

নিম্নোক্ত ব্যক্তিবর্গ শ্রেষ্ঠ মৌলিক চিত্রনাট্যের জন্য তিন বা ততোধিক মনোনয়ন অর্জন করেছেন:

আরও দেখুন
 শ্রেষ্ঠ কাহিনী বিভাগে একাডেমি পুরস্কার
 গোল্ডেন গ্লোব পুরস্কার (সেরা চিত্রনাট্য)
 শ্রেষ্ঠ মৌলিক চিত্রনাট্য বিভাগে বাফটা পুরস্কার

তথ্যসূত্র

বহিঃসংযোগ

একাডেমি পুরস্কার
শ্রেষ্ঠ চিত্রনাট্য বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
শ্রেষ্ঠ মৌলিক চিত্রনাট্য বিভাগে একাডেমি পুরস্কার বিজয়ী
জন ব্লেইন

জন এ্যাঙ্গাস রাইয়ি ব্লেইন (জন্মঃ ৪ জানুয়ারি ১৯৭৯) হলেন একজন স্টটিশ প্রথম শ্রেণীর ক্রিকেটার। তিনি একজন ডান-হাতি ব্যাটসম্যান,এবং একজন ডান-হাতি ফাস্ট-মিডিয়াম পেস বোলার।

খেলোয়াড়ী জীবন
১৯৯৬ সালে প্রথম ক্যাপ অর্জন করে জন ব্লেইন ১৮৯০ সাল থেকে স্কটল্যান্ডের সর্বকণিষ্ঠ মুকুট পরিহিত ক্রিকেট খেলোয়াড় হিসেবে মর্যাদা লাভ করেন। তিনি ১৯৯৬ সালের ইউরোপীয় চ্যাম্পিয়নশিপ প্রতিযোগিতায় প্রতিনিধিত্ব করে ৯.৮৫ গড়ে ৭ উইকেট লাভ করেন।

আরও দেখুন
 কাসিম শেখ

তথ্যসূত্র

বহিঃসংযোগ 
ক্রিকেট ইউরোপ পরিসংখ্যান জোন প্রোফাইল 
আর্কাইভ প্রোফাইল

১৯৭৯-এ জন্ম
জীবিত ব্যক্তি
স্কটল্যান্ডীয় ক্রিকেটার
স্কটল্যান্ডের একদিনের আন্তর্জাতিক ক্রিকেটার
স্কটল্যান্ডের টুয়েন্টি২০ আন্তর্জাতিক ক্রিকেটার
নর্দাম্পটনশায়ারের ক্রিকেটার
ইয়র্কশায়ারের ক্রিকেটার
১৯৯৮ কমনওয়েলথ গেমসের ক্রিকেটার
১৯৯৯ ক্রিকেট বিশ্বকাপের ক্রিকেটার
২০০৭ ক্রিকেট বিশ্বকাপের ক্রিকেটার
ইয়র্কশায়ার ক্রিকেট অধিনায়ক
স্কটল্যান্ডীয় ফুটবলার
স্কটল্যান্ডীয় ক্রিকেট কোচ
গ্রেগর মেডেন

গ্রেগর ইয়ান মেডেন (জন্মঃ ২২ জুলাই ১৯৭৯) একজন স্কটিশ ক্রিকেটার; যিনি স্কটল্যান্ড জাতীয় ক্রিকেট দলের হয়ে  প্রথম শ্রেণী, একদিনের আন্তর্জাতিক এবং লিস্ট এ ক্রিকেট খেলে থাকেন। এছাড়াও তিনি ল্যাঙ্কাশায়ারের হয়ে লিস্ট এ এবং টি২০ ক্রিকেটে প্রতিনিধিত্ব করেন।

খেলোয়াড়ী জীবন
গ্রেগর গ্লাসগোতে জন্মগ্রহণ করেন এবং হুটসিসন গ্রামার স্কুলে পড়াশোনা করেন।

আরও দেখুন
 ক্রিকেট
 কাসিম শেখ

তথ্যসূত্র

বহিঃসংযোগ
 
 

১৯৭৯-এ জন্ম
জীবিত ব্যক্তি
স্কটল্যান্ডের একদিনের আন্তর্জাতিক ক্রিকেটার
স্কটল্যান্ডীয় ক্রিকেটার
স্কটল্যান্ডের টুয়েন্টি২০ আন্তর্জাতিক ক্রিকেটার
লাফবোরা বিশ্ববিদ্যালয়ের প্রাক্তন শিক্ষার্থী
ল্যাঙ্কাশায়ারের ক্রিকেটার
এমভি মোস্তফা লঞ্চ ডুবি

২০১৫ সালের ২২ ফেব্রুয়ারি মানিকগঞ্জে পদ্মা নদীতে মাওয়া ঘাটের কাছাকাছি এমভি মোস্তফা নামের লঞ্চটি ডুবে যায়। সকাল ১১.৪৫ মিনিটের দিকে এই দুর্ঘটনাটি ঘটে। লঞ্চটি মানিকগঞ্জের শিবালয় উপজেলার পাটুরিয়া ঘাট থেকে দৌলতদিয়া ঘাটে যাচ্ছিল।

কারণ 
শিবালয় উপজেলার পাটুরিয়া ঘাট থেকে এমভি মোস্তফা নামের লঞ্চটি কাল বেলা সাড়ে ১১টার দিকে দৌলতদিয়া ঘাটের উদ্দেশে ছেড়ে যায়। ১৫ মিনিট পরই পাটুরিয়া লঞ্চঘাট থেকে প্রায় ৮০০ গজ দূরে সার বোঝাই নার্গিস-১ নামের কার্গো জাহাজ লঞ্চটির মাঝামাঝি স্থানে সজোরে ধাক্কা দেয়। এতে লঞ্চটি উল্টে গিয়ে পানিতে ডুবে যায়।

উদ্ধার অভিযান 
লঞ্চডুবির লঞ্চের ডেকে (লঞ্চের ওপরে) থাকা ৫০ থেকে ৬০ জন যাত্রী নদীতে লাফিয়ে পড়েন। এরপর তারা জীবন রক্ষাকারী বয়া ও আশপাশের নৌযানে উঠে তীরে আসতে সক্ষম হন। লঞ্চডুবির পরপরই আশেপাশের লোকজন নৌকা ও ট্রলার নিয়ে প্রাথমিকভাবে উদ্ধারকাজ শুরু করে। দুর্ঘটনার কিছুক্ষণ পর বেশ কয়েকজনের লাশ বেশে উঠতে থাকে। এরকিছু পর ঘটনাস্থলে ঢাকার ফায়ার সার্ভিসের ডুবুরি দল, কোস্টগার্ড ও নৌ-পুলিশের সদস্যসহ সরকারি এবং বেসরকারি পর্যায়ের শতাধিক উদ্ধারকর্মী এসে পৌঁছে। তারা একযোগে উদ্ধার তৎপরতা চালিয়ে লঞ্চের ভেতর থেকে নারী, পুরুষ ও শিশুদের লাশ বের করে আনেন। দুর্ঘটনা পর পাটুরিয়া ঘাটে থাকা বিআইডব্লিউটিয়ের জাহাজ আইটি-৩৮৯ দিয়ে লঞ্চটির অবস্থান শনাক্ত করে ওই জাহাজের সঙ্গে রশি দিয়ে বেঁধে রাখা হয়। এরপর মাওয়া থেকে উদ্ধারকারী জাহাজ রুস্তম রাত সোয়া ১১টার দিকে এসে অভিযানে যোগ দেয় এবং ডুবে যাওয়া লঞ্চটিকে ২৩ তারিখ সোমবার ভোর সাড়ে চারটার দিকে নদী থেকে টেনে তীরে নিয়ে আসে। সেদিন সকাল ১০টার দিকে উদ্ধার অভিযান আনুষ্ঠানিকভাবে সমাপ্ত ঘোষণা করা হয়।

এই ঘটনায় ৭০ জনের লাশ উদ্ধার করা হয়। এর মধ্যে ২৭টি পুরুষ, ২৪টি নারী ও ১৯টি শিশুর লাশ ছিল। স্বজনদের কাছে ৬৮টি লাশ হস্তান্তর করা হয়।

তথ্যসূত্র

বহিঃসংযোগ 
 পদ্মায় ডুবে যাওয়া এমভি মোস্তফা উদ্ধার, এনটিভি

২০১৫-এ বাংলাদেশ
বাংলাদেশে সামুদ্রিক ঘটনা
মানিকগঞ্জ জেলা
পিটার রসন

পিটার ওয়াল্টার এডওয়ার্ড রসন (জন্ম: ২৫ মে, ১৯৫৭) রোডেশিয়ার সলিসবারি এলাকায় জন্মগ্রহণকারী জিম্বাবুয়ের সাবেক ক্রিকেটার। জিম্বাবুয়ে ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করেন পিটার রসন। দলে তিনি মূলতঃ বোলার হিসেবে ছিলেন। এছাড়াও নিচের সারির কার্যকরী ব্যাটসম্যান হিসেবে দায়িত্ব পালন করেন।

প্রারম্ভিক জীবন 
১৯৮৪ সালে ল্যাঙ্কাশায়ার লীগে রিশটন দলের পক্ষে খেলেন। ঐ মৌসুমে তিনি ১৪.০৮ গড়ে ১০২ উইকেট পান ও ২২.৪৬ গড়ে ৫৩৯ রান সংগ্রহ করেন। এছাড়াও মাইনর কাউন্টিজ ক্রিকেটে সাফোক দলে খেলেন।

১৯৮২-৮৩ মৌসুমে অস্ট্রেলিয়ার যুবদলের বিপক্ষে ১৩/১৪৩ লাভ করেন। তন্মধ্যে প্রথম ইনিংসে ৭/৫৫ ও ৬/৮৮ পান। ১৯৮৮-৮৯ মৌসুমে সফরকারী ল্যাঙ্কাশায়ার দলের বিপক্ষে ৩০ রানের বিনিময়ে ৭ উইকেট পান। ১৯৮৯-৯০ মৌসুমে নাটালের পক্ষে ট্রান্সভালের বিপক্ষে প্রথম-শ্রেণীর ক্রিকেটে সর্বোচ্চ ৯৫ রান করেন।

খেলোয়াড়ী জীবন 
১৯৮৩ থেকে ১৯৮৭ সময়কালে জিম্বাবুয়ের পক্ষে দশটি একদিনের আন্তর্জাতিকে অংশগ্রহণ করেন। ১৯৮৩ ও ১৯৮৭ সালের ক্রিকেট বিশ্বকাপে দলের অন্যতম সদস্য ছিলেন তিনি। তন্মধ্যে, ১৯৮৩ সালের বিশ্বকাপে ভারত এবং ওয়েস্ট ইন্ডিজের বিপক্ষে শুরুতেই উইকেট নিয়ে স্বল্পকালের জন্য জিম্বাবুয়ে দলকে শক্তিশালী অবস্থানে নিয়ে গিয়েছিলেন।

অবসর 
১৯৮৯ সালে জিম্বাবুয়ে ত্যাগ করেন। এরপর তিনি দক্ষিণ আফ্রিকার নাটালে খেলোয়াড়ী জীবনের বাকীটা সময় অতিবাহিত করেন। ১৯৯৪-৯৫ মৌসুমে ক্রিকেট জীবন ত্যাগ করেন রসন।

বর্তমানে তিনি ডারবানের ট্রেলিডর এলাকায় একটি গৃহ নিরাপত্তাবিষয়ক প্রতিষ্ঠানের বিক্রয় ও বিপণন পরিচালকের দায়িত্বে নিয়োজিত রয়েছেন।

তথ্যসূত্র

বহিঃসংযোগ 
 Peter Rawson at Cricinfo
 Peter Rawson at Cricket Archive

জিম্বাবুয়ীয় ক্রিকেটার
১৯৫৭-এ জন্ম
জীবিত ব্যক্তি
জিম্বাবুয়ের একদিনের আন্তর্জাতিক ক্রিকেটার
১৯৮৩ ক্রিকেট বিশ্বকাপের ক্রিকেটার
১৯৮৭ ক্রিকেট বিশ্বকাপের ক্রিকেটার
কোয়াজুলু-নাটালের ক্রিকেটার
সাফোকের ক্রিকেটার
হারারে থেকে আগত ক্রিকেটার
শ্বেতাঙ্গ জিম্বাবুইয়ান ক্রীড়াব্যক্তিত্ব
ব্রিটিশ বংশোদ্ভূত জিম্বাবুইয়ান
কাজী খালেদা খাতুন

কাজী খালেদা খাতুন ভাষা আন্দোলনের সেই মহান সৈনিকদের অন্যতম যারা অত্যন্ত কম বয়সে, স্কুলের ছাত্র থাকা কালীন সময়েই ভাষা আন্দোলনে সংযুক্ত হন।

জন্ম 
১৯৩৯ সালের ৭ই আগস্ট বরিশাল বিভাগের পিরোজপুরে সম্ভ্রান্ত কাজী বাড়িতে জন্মগ্রহণ করেন খালেদা খাতুন। পিতা কাজী মাজহার উদ্দিন আহমদ এবং মাতার নাম হাকিমুন্নেসা খাতুন। একাত্তরের মুক্তিযুদ্ধে শহীদ কাজী সামসুল হক তার বড় ভাই।

শিক্ষা জীবন 
১৯৫৪ সালে কামরুন্নেসা সরকারি বালিকা উচ্চ বিদ্যালয় থেকে ম্যাট্রিক পাস করেন। এরপর ইডেন মহিলা কলেজ থেকে ১৯৫৬ সালে উচ্চ মাধ্যমিক এবং ঢাকা মেডিকেল কলেজ থেকে ১৯৬৮ সালে এমবিবিএস ডিগ্রি লাভ করেন।

চাকরি জীবন 
১৯৭০ সালে ঢাকা মেডিকেল কলেজের প্যাথলজি বিভাগের প্রভাষক পদে কর্মজীবন শুরু করেন। পরবর্তীতে কিউরটের পদমর্যাদায় উন্নীত হন। ১৯৭৮ সালে ইরাক সরকারের অধীনে ইরাকে সাড়ে চার বৎসর কাজ করেন। ১৯৮৩ সালে ঢাকাতে ফিরে এসে আবার ঢাকা মেডিকেল কলেজে যোগ দেন। এছাড়া জাতীয় হৃদরোগ ইন্সটিটিউটেও কাজ করেন তিনি।

ভাষা আন্দোলনে অবদান 
১৯৫২ সালের মহান ভাষা আন্দোলনের উত্তপ্ত সময়ে খালেদা খাতুন কামরুন্নেসা বালিকা বিদ্যালয়ের অষ্টম শ্রেণীর ছাত্রী। ভাষা কন্যা রওশন আরা বাচ্চু সহ অন্যান্য ভাষা সৈনিকেরা সেই সময়ে সমাজের সর্বস্তরের সকল মানুষকে উদ্বুদ্ধ করতেন। তাদের ডাকে সাড়া দিয়ে কামরুন্নেসা বালিকা বিদ্যালয়ের ছাত্রীরা ভাষা আন্দোলনে প্রত্যক্ষ ভাবে অংশগ্রহণ করেন যার মধ্যে সর্বাগ্রে ছিলেন কাজী খালেদা খাতুন।

১৯৫২ সালের একুশে ফেব্রুয়ারি ১৪৪ ধারার মধ্যেই তিনি ঢাকা বিশ্ববিদ্যালয়ের ঐতিহাসিক আমতলার সভায় অংশগ্রহণ করেন। এরপর ১৪৪ ধারা ভাঙার সিদ্ধান্ত নিয়ে মিছিল নিয়ে বের হলে পুলিশের নির্যাতনের শিকার হন খালেদা খাতুন। পুলিশের ছোঁড়া কাঁদানে গ্যাসে অসুস্থ হয়ে পড়েন।

প্রথম কোনো স্কুলে শহীদ মিনার তৈরি 
কাজী খালেদা খাতুন এবং অন্যান্য ভাষা কন্যারা মহান ভাষা আন্দোলনের শহীদদের স্মরনে কেন্দ্রীয় শহীদ মিনারের আদলে কামরুন্নেসা সরকারি বালিকা বিদ্যালয়ে শহীদ মিনার তৈরী করেন। যা ছিলো কোনো স্কুলে তৈরী প্রথম শহীদ মিনার।

মৃত্যু 
২৮ সেপ্টেম্বর ২০১৩ তে এই মহান ভাষা সৈনিক ঢাকার ইডেন মাল্টিকেয়ার হাসপাতালে মৃত্যুবরণ করেন। তাকে মিরপুর বুদ্ধিজীবী কবরস্থানে সমাহিত করা হয়।

আরও দেখুন 
 রওশন আরা বাচ্চু

তথ্যসূত্র

বহিঃসংযোগ 
  ডা. কাজী খালেদা খাতুন
 একুশ মহীয়সী ভাষা সংগ্রামী- বাদল চৌধুরী

১৯৩৯-এ জন্ম
বাংলা ভাষা আন্দোলনের সক্রিয় নারী কর্মী
২০১৩-এ মৃত্যু
ঢাকা মেডিকেল কলেজের প্রাক্তন শিক্ষার্থী
ইডেন মহিলা কলেজের প্রাক্তন শিক্ষার্থী
পিরোজপুর জেলার ব্যক্তি
বাংলা ভাষা আন্দোলনের সক্রিয় কর্মী
লোকনাথ বল

লোকনাথ বল (৮ মার্চ ১৯০৮ - ৪ সেপ্টেম্বর ১৯৬৪) একজন ভারতের স্বাধীনতা আন্দোলনকারী এবং সূর্য সেনের সশস্ত্র বিপ্লবী সদস্য যিনি চট্টগ্রাম অস্ত্রাগার লুন্ঠনে অংশগ্রহণ করেছিলেন। পরে তিনি ভারতীয় জাতীয় কংগ্রেসে যোগদান করেন। ভারতের স্বাধীনতার, পর তিনি কলকাতা পৌরসংস্থায় প্রসাসনিক কর্মকর্তা হিসাবে যোগ দেন এবং আমৃত্যু সেখানে ছিলেন।

জন্ম
লোকনাথ বল ১৯০৮ সালের ৮ মার্চ (১৩১৪ বঙ্গাব্দের ২৫ ফাল্গুন) ব্রিটিশ ভারতেরবেঙ্গল প্রেসিডেন্সির চট্টগ্রাম জেলার বোয়ালখালী থানার আমুচিয়া ইউনিয়নের ধোরলা গ্রামে জন্মগ্রহণ করেন।

স্বাধীনতা আন্দোলন
১৯৩০ সালের ১৮ এপ্রিল সংঘটিত সূর্য সেন-এর নেতৃত্বে কয়েকজন স্বাধীনতাকামী বিপ্লবীর ব্রিটিশ পুলিশ ও সহায়ক বাহিনীর চট্টগ্রামে অবস্থিত অস্ত্রাগার লুন্ঠনে তিনি অংশগ্রহণ করেন। পরবর্তীতে ২২ এপ্রিল ১৯৩০ সালে আরেকটি বন্ধুকযুদ্ধে তার ছোট ভাই হরিগোপাল বল(টেগরা) সহ ১১ জন নিহত হয়। তিনি সেখান থেকে পালাতে সক্ষম হন এবং ফরাসীদের এলাকা চন্দননগর পৌঁছান। ১ সেপ্টেম্বর ১৯৩০ সালে তিনি ও গনেশ ঘোষ ব্রিটিশ পুলিশের সঙ্গে বন্দুকযুদ্ধের পর গ্রেপ্তার হন এসময় তার সহযোগী জীবন ঘোষাল মারা যান। ১৯৩২ সালে তাকে নির্বাসনে আন্দামান ও নিকোবর দ্বীপপুঞ্জর পোর্ট ব্লেয়ারে অবস্থিত সেলুলার জেলে পাঠানো হয়। ১৯৪৬ সালে মুক্তির পরে তিনি মানবেন্দ্রনাথ রায় প্রতিষ্ঠিত র‌্যাডিক্যাল ডেমোক্র্যাটিক পার্টিতে যোগ দেন। পরে তিনি ভারতীয় জাতীয় কংগ্রেসে যোগ দেন।

স্বাধীনতা পরবর্তী
লোকনাথ বল ১ মে ১৯৫২ থেকে ১৯ জুলাই ১৯৬২ সাল পর্যন্ত কলকাতা পৌরসংস্থায় ২য় উপকমিশনার ছিলেন। ২০ জুলাই ১৯৬২ সালে তিনি ১ম উপ কমিশনারে পদোন্নতি পান।

মৃত্যু
লোকনাথ বল ৪ সেপ্টেম্বর ১৯৬৪ সালে কলকাতায় মৃত্যুবরণ করেন।

তথ্যসূত্র

বহিঃসংযোগ

ভারতীয় বিপ্লবী
১৯০৮-এ জন্ম
১৯৬৪-এ মৃত্যু
পশ্চিমবঙ্গের ব্যক্তি
চট্টগ্রাম জেলার বিপ্লবী
পূর্ব বাংলা থেকে ভারতীয় স্বাধীনতা কর্মী
বাংলাদেশী বিপ্লবী
ভারতের স্বাধীনতা আন্দোলন
ভারতবর্ষের স্বাধীনতা আন্দোলনের শহীদ
সূর্য সেন
বাঙালি ভারতীয় স্বাধীনতা সংগ্রামী
পূর্ববঙ্গের ব্রিটিশ উপনিবেশবাদ বিরোধী বিপ্লবী
২০শ শতাব্দীর রাজনীতিবিদ
২০শ শতাব্দীর ভারতীয় রাজনীতিবিদ
বাঙালি বিপ্লবী
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
পূর্ববঙ্গে জন্ম
সন্দ্বীপ পৌরসভা

সন্দ্বীপ পৌরসভা বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি পৌরসভা।

আয়তন 
সন্দ্বীপ পৌরসভার আয়তন ৩০.০৩ বর্গ কিলোমিটার। (২০০৭ সালের তথ্য অনুযায়ী)

জনসংখ্যা 
২০১১ সালের পরিসংখ্যান অনুযায়ী সন্দ্বীপ পৌরসভার লোকসংখ্যা ৪২,৮৪২ জন। এর মধ্যে পুরুষ ২০,৮১৩ জন এবং মহিলা ২২,০২৯ জন।

অবস্থান ও সীমানা 
সন্দ্বীপ উপজেলার পশ্চিমাংশে সন্দ্বীপ পৌরসভার অবস্থান। চট্টগ্রাম জেলা সদর থেকে এ পৌরসভার দূরত্ব প্রায় ৭২ কিলোমিটার। এর উত্তরে হরিশপুর ইউনিয়ন ও কালাপানিয়া ইউনিয়ন, পূর্বে বাউরিয়া ইউনিয়ন ও হারামিয়া ইউনিয়ন, দক্ষিণে মুছাপুর ইউনিয়ন ও রহমতপুর ইউনিয়ন এবং পশ্চিমে বঙ্গোপসাগর।

ইতিহাস 
১৯৯৯ সালের ২৮ ফেব্রুয়ারি সন্দ্বীপ উপজেলা সদরকে ঘিরে সর্বমোট ২৩টি মৌজা নিয়ে সন্দ্বীপ পৌরসভা প্রতিষ্ঠিত হয়। এটি একটি 'খ' শ্রেণীর পৌরসভা।

প্রশাসনিক এলাকা 
সন্দ্বীপ পৌরসভা জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ পৌরসভার প্রশাসনিক কার্যক্রম সন্দ্বীপ থানার আওতাধীন। এটি ৯টি ওয়ার্ডে বিভক্ত।

ওয়ার্ডভিত্তিক এ পৌরসভার প্রশাসনিক এলাকাগুলো হল:

শিক্ষা ব্যবস্থা 
সন্দ্বীপ পৌরসভার সাক্ষরতার হার ৪৮.১০%। এখানে ৪টি মাধ্যমিক বিদ্যালয় ও ১৭টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 কার্গিল সরকারি মাধ্যমিক বিদ্যালয়
 দ্বীপবন্ধু মুস্তাফিজুর রহমান উচ্চ বিদ্যালয়
 মোমেনা সেকান্দর সরকারি বালিকা উচ্চ বিদ্যালয়
 সন্দ্বীপ মডেল উচ্চ বিদ্যালয়
 সন্দ্বীপ আইডিয়াল উচ্চ বিদ্যালয়

প্রাথমিক বিদ্যালয়
 আলী নূর মোহসীন সরকারি প্রাথমিক বিদ্যালয়
 কাজিরখীল সরকারি প্রাথমিক বিদ্যালয়
 কার্গিল সরকারি প্রাথমিক বিদ্যালয়
 কুচিয়ামোড়া সরকারি প্রাথমিক বিদ্যালয়
 থানা উন্নয়ন সরকারি প্রাথমিক বিদ্যালয়
 দক্ষিণ পূর্ব হরিশপুর সরকারি প্রাথমিক বিদ্যালয়
 পশ্চিম কুচিয়ামোড়া হুমায়ুন কবির সরকারি প্রাথমিক বিদ্যালয়
 পূর্ব হরিশপুর সরকারি প্রাথমিক বিদ্যালয়
 বশিরিয়া সরকারি প্রাথমিক বিদ্যালয়
 বাউরিয়া সরকারি প্রাথমিক বিদ্যালয়
 মধ্য হারামিয়া নীড বাংলাদেশ প্রাথমিক বিদ্যালয়
 মুছাপুর জুনিয়র সংলগ্ন সরকারি প্রাথমিক বিদ্যালয়
 মোমেনা সেকান্দর সরকারি প্রাথমিক বিদ্যালয়
 রহমতপুর উত্তর পশ্চিম সরকারি প্রাথমিক বিদ্যালয়
 রহিমা সরকারি প্রাথমিক বিদ্যালয়
 সন্দ্বীপ টাউন সরকারি প্রাথমিক বিদ্যালয়
 সন্দ্বীপ সরকারি প্রাথমিক বিদ্যালয়

যোগাযোগ ব্যবস্থা 
চট্টগ্রাম জেলা সদর বা বাংলাদেশের যে কোন অঞ্চল থেকে সন্দ্বীপ পৌরসভায় যোগাযোগের প্রধান মাধ্যম নৌপথ। মোট নৌপথ ২২ নটিক্যাল মাইল।

জনপ্রতিনিধি

আরও দেখুন 
 সন্দ্বীপ উপজেলা
 সন্দ্বীপ থানা
 চট্টগ্রাম জেলা
 বাংলাদেশের পৌরসভা

তথ্যসূত্র 

সন্দ্বীপ উপজেলা তথ্য বাতায়ন

বহিঃসংযোগ 

চট্টগ্রাম জেলার পৌরসভা
সন্দ্বীপ উপজেলা
মীরসরাই পৌরসভা

মীরসরাই পৌরসভা বাংলাদেশের চট্টগ্রাম জেলার মীরসরাই উপজেলার অন্তর্গত একটি পৌরসভা।

আয়তন 
মীরসরাই পৌরসভার আয়তন ১০.৫০ বর্গ কিলেমিটার।

জনসংখ্যার উপাত্ত 
২০১১ সালের আদমশুমারি অনুযায়ী মীরসরাই পৌরসভার মোট জনসংখ্যা ১৬,২১৮ জন। এর মধ্যে পুরুষ ৭,৬৯৫ জন এবং মহিলা ৮,৫২৩ জন। মোট পরিবার ৩,৫০৭টি।

অবস্থান ও সীমানা 
চট্টগ্রাম জেলা সদর থেকে ৬০ কিলোমিটার দূরে মীরসরাই উপজেলার মধ্যভাগে মীরসরাই পৌরসভার অবস্থান। এর উত্তরে মিঠানালা ইউনিয়ন, মঘাদিয়া ইউনিয়ন ও মীরসরাই ইউনিয়ন; পূর্বে মঘাদিয়া ইউনিয়ন, মীরসরাই ইউনিয়ন ও খৈয়াছড়া ইউনিয়ন; দক্ষিণে খৈয়াছড়া ইউনিয়ন ও মায়ানী ইউনিয়ন এবং পশ্চিমে সাহেরখালী ইউনিয়ন, ইছাখালী ইউনিয়ন, মিঠানালা ইউনিয়ন ও মঘাদিয়া ইউনিয়ন অবস্থিত।

প্রতিষ্ঠাকাল 
২০০০ সালের ৮ নভেম্বর মীরসরাই পৌরসভা উদ্বোধন করা হয়। পৌরসভার ঘোষণার প্রজ্ঞাপন এস.আর.ও নং-৩৫৮/আইন-২০০০ তারিখ-১০/১২/২০০০ইং অনুযায়ী ঘোষিত এ পৌরসভার কার্যক্রম শুরু হয় ২০০১ সালের ১২ এপ্রিল। এটি একটি 'খ' শ্রেণীর পৌরসভা। মাছিমপুর, রাঘবপুর, মধ্যম মঘাদিয়া, কিছমত জাফরাবাদ, পূর্ব মঘাদিয়া ও গোভনিয়া -এ ৬টি মৌজা নিয়ে মীরসরাই পৌরসভা গঠন করা হয়।

প্রশাসনিক এলাকা 
মীরসরাই পৌরসভা জাতীয় সংসদের ২৭৮নং নির্বাচনী এলাকা চট্টগ্রাম-১ এর অংশ। এ পৌরসভার প্রশাসনিক কার্যক্রম মীরসরাই থানার আওতাধীন।
মোট নয়টি ওয়ার্ড নিয়ে এই পৌরসভাটি গঠিত হয়েছে। ওয়ার্ডভিত্তিক এ পৌরসভার গ্রামগুলো হল:

শিক্ষা ব্যবস্থা 
২০১১ সালের আদমশুমারি অনুযায়ী মীরসরাই পৌরসভার সাক্ষরতার হার ৫৮.৩%। পৌরসভায় ১টি কলেজ, ১টি কামিল মাদ্রাসা, ২টি মাধ্যমিক বিদ্যালয়, ১টি মডেল স্কুল এন্ড কলেজ, ৩টি নুরানী মাদ্রাসা, ৩টি সরকারি প্রাথমিক বিদ্যালয়, ১টি পৌর প্রাথমিক বিদ্যালয়, ২০টি মক্তব/ফোরকানিয়া মাদ্রাসা ও ১টি কিন্ডারগার্টেন রয়েছে।

শিক্ষা প্রতিষ্ঠান 
কলেজ
 মীরসরাই কলেজ

মাদ্রাসা
 মীরসরাই লতিফীয়া কামিল মাদ্রাসা
 ফারুকীয়া মদীনাতুল উলুম মাদরাসা

স্কুল এন্ড কলেজ
 আল হেরা স্কুল এন্ড কলেজ

মাধ্যমিক বিদ্যালয়
 মীরসরাই পাইলট উচ্চ বিদ্যালয়
 মীরসরাই বালিকা উচ্চ বিদ্যালয়

প্রাথমিক বিদ্যালয়
 কবির মেমোরিয়াল সরকারি প্রাথমিক বিদ্যালয়
 গোভনিয়া সরকারি প্রাথমিক বিদ্যালয়
 মধ্য তালবাড়িয়া সরকারি প্রাথমিক বিদ্যালয়
 মীরসরাই এস এম মডেল সরকারি প্রাথমিক বিদ্যালয়

স্বাস্থ্য 
মীরসরাই পৌরসভায় ১টি স্বাস্থ্য কমপ্লেক্স, ১টি পরিবার পরিকল্পনা ক্লিনিক, ২টি বেসরকারী হাসপাতাল, ২টি ডায়াগনস্টিক সেন্টার ও ১টি কমিউনিটি ক্লিনিক রয়েছে।

যোগাযোগ ব্যবস্থা 
মীরসরাই পৌরসভায় যোগাযোগের প্রধান সড়ক ঢাকা-চট্টগ্রাম মহাসড়ক। এছাড়া পৌরসভার অভ্যন্তরে ৩৫ কিলোমিটার পাকা রাস্তা ও ১০ কিলোমিটার আধা-পাকা রাস্তা রয়েছে।

ধর্মীয় উপাসনালয় 
মীরসরাই পৌরসভায় ২৩টি মসজিদ ও ৮টি মন্দির রয়েছে।

শিল্প 
মীরসরাই পৌরসভায় ৩টি শিল্প কারখানা ও ৫টি ক্ষুদ্র কুটির শিল্প রয়েছে।

খাল ও নদী 
মীরসরাই পৌরসভার উপর দিয়ে প্রবাহিত হচ্ছে গোভনিয়া খাল, মলিয়াইশ খাল, মহামায়া (কুমারিয়া) খাল এবং আমির আলী খাল।

হাট-বাজার 
মীরসরাই পৌরসভার প্রধান হাট/বাজার হল মীরসরাই পৌর বাজার।

জনপ্রতিনিধি 
 বর্তমান পৌর মেয়র:

পৌর প্রশাসক ও মেয়রগণের তালিকা

আরও দেখুন 
 মীরসরাই উপজেলা
 মীরসরাই থানা
 চট্টগ্রাম জেলা
 বাংলাদেশের পৌরসভা

তথ্যসূত্র 

 স্থানীয় সরকার (পৌরসভা) আইন, ২০০৯ এর সংশোধনকল্পে প্রণীত আইন
মীরসরাই উপজেলা তথ্য বাতায়ন
পৌরসভার তথ্য অধিকার আইন

বহিঃসংযোগ 

চট্টগ্রাম জেলার পৌরসভা
মীরসরাই উপজেলা
কুচ তুম কাহো কুচ হাম কাহে

কুছ তুম কাহো কুছ হাম কাহে হল ২০০২ সালের বলিউড রোমান্টিক চলচ্চিত্র; যেটি পরিচালনা করেছেন রবি শর্মা শংকর। চলচ্চিত্রটির প্রধান চরিত্রে অভিনয় করেছেন ফারদিন খান এবং রিচা পাল্লোড়। এটি বিশ্বব্যাপী ২০০২ সালের ২৮ জুনে মুক্তি পায় এবং সমালোচক ও দর্শকদের কাছ থেকে মিশ্র প্রতিক্রিয়া পায়। চলচ্চিত্রটি দুইজন প্রেমিক-প্রেমিকাকে কেন্দ্র করে গড়ে উঠেছে যাতে তাদের পরিবারের পূর্বের শত্রুতা এবং বিদ্বেষের কারণে ভালবাসা শুরু করতে পারছেননা। চলচ্চিত্রটির তেলুগু ছবি কালিসুন্দাররাম রা এর কাহিনিসূত্র অবলম্বনে পুনর্নির্মাণ করা হয়েছে  এবং উইলিয়াম শেক্সপীয়ারের ক্লাসিক্যাল গল্প অবলম্বনে নির্মিত রোমিও এন্ড জুলিয়েট  এর সাথে মিল রয়েছে।

শ্রেষ্ঠাংশে 
 ফারদিন খান - অভয় ইন্দ্র বিশ্নপ্রতাপ সিং
 বিক্রম গোখলে - বিষ্ণু প্রতাপ সিং
 রিচা পাল্লোড় - মংলা
 ফরিদা জালাল - মংলা দাদি
 সঞ্জয় মিশ্র
 শারদ কাপুর - রুদ্র প্রতাপ সিং

সাউন্ডট্র্যাক

বক্স অফিস
চলচ্চিত্রটি বক্স অফিসে তেমন ব্যবসায়িক সাফল্য অর্জন করতে পারিনী এবং এটি এভারেজ ব্যবসা করেছে বলে ঘােষণা করা হয়।

তথ্যসূত্র

বহিঃসংযোগ 

ভারতীয় চলচ্চিত্র
হিন্দি ভাষার চলচ্চিত্র
২০০২-এর চলচ্চিত্র
২০০০-এর দশকের হিন্দি ভাষার চলচ্চিত্র
তেলুগু চলচ্চিত্রের হিন্দি পুনর্নির্মাণ
আনু মালিক সুরারোপিত চলচ্চিত্র
রোমিও অ্যান্ড জুলিয়েট অবলম্বনে চলচ্চিত্র
ভারতীয় প্রণয়ধর্মী নাট্য চলচ্চিত্র
পশ্চিম পাকিস্তান

পশ্চিম পাকিস্তান (,  ; , ) ছিল ১৯৪৭ সালে ভারত বিভাগের মাধ্যমে পাকিস্তান গঠনের পর রাষ্ট্রের দুটি অংশের অন্যতম অংশ।

১৯৪৭ সালে ব্রিটেন ভারতের স্বাধীনতা প্রদান করে। এসময় ভারত বিভাগের মাধ্যমে ভারত ও পাকিস্তান নামক দুটি রাষ্ট্রের সৃষ্টি হয়। পাকিস্তানের দুই অংশ ভারতের দুই পাশে অবস্থিত ছিল। পাকিস্তানের পশ্চিম অংশে ছিল তিনটি গভর্নর প্রদেশ (উত্তর-পশ্চিম সীমান্ত প্রদেশ, পশ্চিম পাঞ্জাব ও সিন্ধু প্রদেশ), একটি চীফ কমিশনার প্রদেশ (বালুচিস্তান প্রদেশ) এবং বালুচিস্তান স্টেটস ইউনিয়ন। এর সাথে ছিল কিছু স্বাধীন দেশীয় রাজ্য (বাহাওয়ালপুর, চিত্রাল, দির, হুনজা, খায়েরপুর ও সোয়াত), করাচির চারপাশের ফেডারেল রাজধানী অঞ্চল ও গোত্রীয় এলাকা। রাষ্ট্রের পূর্বাঞ্চলে ছিল পূর্ব পাকিস্তান। এই অংশ একটিমাত্র প্রদেশ পূর্ব বাংলা নিয়ে গঠিত হয়েছিল। এছাড়া পূর্বে আসামের অংশ সিলেট জেলা পূর্ব বাংলার অংশ হয়।

পশ্চিম পাকিস্তানই প্রকৃত পাকিস্তান এবং পূর্ব পাকিস্তান একটি প্রাদেশিক অংশ এমন নীতি তৎকালীন সময়ে দেখা যায়। জাতিসত্ত্বার দিক থেকে পূর্ব পাকিস্তান অর্ধেক জনসংখ্যার অধিকারী হলেও অধিকাংশ রাজনৈতিক কর্তৃত্ব পশ্চিম পাকিস্তান কর্তৃক নিয়ন্ত্রিত হত। রাষ্ট্রের দুই অংশের মধ্যে ভৌগোলিক দূরত্বের কারণে নতুন সংবিধান প্রণয়নে দেরি হয়েছিল বলে মনে করা হয়। দুই অঞ্চলের মধ্যে পার্থক্য দূর করার জন্য সরকার দুইটি পৃথক প্রদেশকে এক ইউনিট হিসেবে রাষ্ট্রের পুনর্গঠনের সিদ্ধান্ত নেয়। প্রধানমন্ত্রী চৌধুরী মুহাম্মদ আলি ১৯৫৪ সালের ২২ নভেম্বর তা ঘোষণা করেন।

স্নায়ুযুদ্ধ চলাকালে পাকিস্তান যুক্তরাষ্ট্রের ঘনিষ্ঠ মিত্র ছিল। সাউথইস্ট এশিয়া ট্রিটি অর্গানাইজেশন (সিয়াটো) ও সেন্ট্রাল ট্রিটি অর্গানাইজেশন (সেনটো) এই দুটিতে পাকিস্তান প্রভাবশালী সদস্য ছিল। পশ্চিম পাকিস্তান দক্ষিণ এশিয়ার অন্যতম বৃহৎ অর্থনৈতিক ও সামরিক শক্তিতে পরিণত হয়। পাকিস্তানের অধিকাংশ অর্থনৈতিক অগ্রগতি পশ্চিম অংশে সীমাবদ্ধ ছিল এবং পূর্ব পাকিস্তানে কাঙ্ক্ষিত উন্নয়ন সম্পন্ন হয়নি।

১৯৭০ সালে রাষ্ট্রপতি জেনারেল ইয়াহিয়া খান বেশ কিছু ধারাবাহিক আঞ্চলিক, সাংবিধানিক ও সামরিক সংস্কারে হাত দেন। এর মাধ্যমে প্রাদেশিক আইনপরিষদ, রাষ্ট্রীয় আইনসভা ও বর্তমানে পাকিস্তানের চারটি প্রদেশের প্রাদেশিক সীমানা চিহ্নিত হয়। ১৯৭০ সালে লিগাল ফ্রেমওয়ার্ক অর্ডার, ১৯৭০ অনুযায়ী “এক ইউনিট” বাতিল করা হয় এবং “পশ্চিম” শব্দ বাদ দিয়ে শুধু পাকিস্তান নামে রাষ্ট্রের নামকরণ করা হয়। এই আদেশ পূর্ব পাকিস্তানে কোনো প্রভাব ফেলেনি। পরের বছর বাংলাদেশের স্বাধীনতা যুদ্ধের ফলে পূর্ব পাকিস্তান স্বাধীন বাংলাদেশ হিসেবে পৃথক হয়ে যায়। এরপর থেকে পাকিস্তানের পশ্চিম অংশ পাকিস্তান হিসেবে কার্যকর রয়েছে।

আরও দেখুন
 পূর্ব পাকিস্তান
 ভারত-পাকিস্তান যুদ্ধ ১৯৭১
 পশ্চিম পাকিস্তান প্রাদেশিক পরিষদের স্পিকারদের তালিকা
 পাকিস্তান আন্দোলন

তথ্যসূত্র

বহিঃসংযোগ

পাকিস্তান
পশ্চিম পাকিস্তান
পাকিস্তানের প্রাক্তন প্রশাসনিক ইউনিট
১৯৪৭-এ প্রতিষ্ঠিত রাষ্ট্র ও অঞ্চল
পাকিস্তানে সমাজতন্ত্র
১৯৪৭-এ পাকিস্তানে প্রতিষ্ঠিত
চাইনা ভাবিস

চাইনা ভাবিস বাংলাদেশী সঙ্গীততঙ্গ শায়ান চৌধুরী অর্ণবের প্রথম একক স্টুডিও অ্যালবাম। ২০০৫ সালে একতার মিউজিক কর্তৃক বাংলাদেশের ঢাকায় এটি মুক্তি পায়।

এই অ্যালবামে মোট তেরোটি গান অন্তর্ভুক্ত হয়েছে। অ্যালবামের সঙ্গীত পরিচালনা করেছেন শায়ান চৌধুরী অর্ণব।

গানের তালিকা

কর্মিবৃন্দ
 শায়ান চৌধুরী অর্ণব — গিটার

তথ্যসূত্র

বহিঃসংযোগ
 চাইনা ভাবিস — আমাজন.কম
 চাইনা ভাবিস — লাস্ট.এফএম

A
২০০৫-এর অ্যালবাম
শায়ান চৌধুরী অর্ণবের অ্যালবাম
বাংলা ভাষার অ্যালবাম
একতার মিউজিকের অ্যালবাম
নামবড় বন্যপ্রাণী অভয়ারণ্য

নামবর অভয়ারণ্য ()  অসমের গোলাঘাট ও কার্বি আংলং জেলায় অবস্থিত একটি সংরক্ষিত বনাঞ্চল। ৩৭ বর্গকি:মি: জুড়ে বিস্তৃত এই অঞ্চলটি ২০০০ সনের ১৭ জুলাই তারিখে অভয়ারণ্য হিসেবে স্বীকৃতি লাভ করে। এর থেকে গোলাঘাটের দূরত্ব ২৫ কি:মি: ও কাজিরাঙা জাতীয় উদ্যানের দূরত্ব প্রায় ৬৫ কি:মি:।

জৈব বৈচিত্র

উদ্ভিদ

এখানকার অরণ্যে নানান মুল্যবান গাছ যেমন ভেলু, গমারী, আজার, নাহর, পমা, বনসম ইত্যাদি রয়েছে। তাছাড়াও এখানে ৫১ ধরনের অর্কিড প্রজাতি দেখা যায়।

স্তন্যপায়ী প্রাণী
হাতি, উল্লুক, মুখপোড়া হনুমান, আসামি বানর, লাল বান্দর, চিতাবাঘ, মায়া হরিণ, সম্বর হরিণ, বন্য বরাহ ইত্যাদি।

পাখি
বউ কথা কও, এশীয় কোকিল, লাল বনমোরগ, এশীয় শামুকখোল, মাছরাঙ্গা, চন্দনা,  পাতি বটেরা, পাতি তিলিহাঁস, ভীমরাজ, লাল ঘুঘু, ইত্যাদি।

সরীসৃপ 
অজগর ও ফেঁটিসাপ ইত্যাদি।

আরও দেখুন
 অসমের সংরক্ষিত অঞ্চলের তালিকা
 বাংলাদেশের সংরক্ষিত এলাকার তালিকা

তথ্যসূত্র

গোলাঘাট জেলা
কার্বি আংলং জেলা
আসামের সংরক্ষিত অঞ্চল
আসামের বন্যপ্ৰাণ অভয়ারণ্য
২০০০-এ আসামে প্রতিষ্ঠিত
বাংলাদেশ গার্হস্থ্য অর্থনীতি কলেজ

বাংলাদেশ গার্হস্থ্য অর্থনীতি কলেজ বর্তমান আর্থসামাজিক প্রেক্ষাপটে মেয়েদেও উচ্চ শিক্ষার প্রসারের ক্ষেত্রে গার্হস্থ্য অর্থনীতি শিক্ষার গুরুত্ব বিবেচনায় রেখে বাংলাদেশ গার্হস্থ্য অর্থনীতি কলেজটি প্রতিষ্ঠিত হয়। ঢাকা বিশ্ববিদ্যালয়ে উপাদানকল্প এই কলেজটি বেসরকারি কিন্ত ব্যক্তি মালিকানাধীন নয়। কলেজটি সরকারী অনুদান প্রাপ্ত এম,পি.ও. ভুক্ত। ঢাকা বিশ্ববিদ্যালয় কর্তৃক গঠিত গভর্নিং বডি দ্বারা কলেজটি পরিচালিত।

কোর্স
কলেজটি গার্হস্থ্য অর্থনীতিতে বি.এসসি (সম্মান) ৪ বছর মেয়াদী, বি.এসসি (পাস) ৩ বছর মেয়াদী, এম.এসসি (প্রিলি) ১ বছর মেয়াদী ও এম.এস (ফাইনাল) ১ বছর মেয়াদী কোর্স রয়েছে। এই কলেজের ছাত্রীদের ঢাকা বিশ্ববিদ্যালয় কর্তৃক সনদপত্র প্রদান করা হয়। এবং দরিদ্র মেধাবী শিক্ষার্থীদের মাঝে হারুন কাদেও মোঃ ইউসুফ বৃত্তি প্রদান করা হয়। ঢাকা বিশ্ববিদ্যালয়ের জীববিজ্ঞান অনুষদের সার্বিক তত্ত্বাবধানে সিলেবাস প্রণয়ন করা হয় এবং শিক্ষা কার্যক্রম পরিচালিত হয়। বার্ষিক পরীক্ষাগুলো কার্জন হল এ অনুষ্ঠিত হয়।

বিভাগ
পাঁচটি বিভাগ হলঃ
 খাদ্য ও পুষ্টিবিজ্ঞান 
 গৃহ ব্যবস্থাপনা ও গৃহায়ন 
 শিশু বিকাশ ও সামাজিক সম্পর্ক 
 ব্যবহারিক শিল্পকলা
 বস্ত্র পরিচ্ছদ ও বয়ন শিল্প

ভর্তি
ঢাকা বিশ্ববিদ্যালয়ের  গার্হস্থ্য অর্থনীতি ইউনিট এ ভর্তি পরীক্ষা দিয়ে এই কলেজে ভর্তি হওয়া যায়। আসন সংখ্যা ৫৫০ টি।

ক্যাম্পাস
৬ষ্ঠ তলা ভবনে কলেজটি ১৪৬/৪ গ্রীনরোড,(পানি উন্নয়ন বোর্ডের অপর দিকে) এ অবস্থিত।

তথ্যসূত্র

বহিঃসংযোগ 

ঢাকা জেলার মহাবিদ্যালয়
গার্হস্থ্য অর্থনীতি ইউনিট
ঢাকা বিশ্ববিদ্যালয়
১৯৯৬-এ বাংলাদেশে প্রতিষ্ঠিত
ঢাকা ভিত্তিক সংগঠন
ন্যাশনাল কলেজ অব হোম ইকনমিক্স

ন্যাশনাল কলেজ অব হোম ইকোনমিক্স ঢাকা বিশ্ববিদ্যালয়ের অধিভুক্ত গার্হস্থ্য কলেজগুলোর মধ্যে অন্যতম। ঢাকা বিশ্ববিদ্যালয়ে উপাদানকল্প এই কলেজটি বেসরকারি কিন্ত ব্যক্তি মালিকানাধীন নয়।  ঢাকা বিশ্ববিদ্যালয় কর্তৃক গঠিত গভর্নিং বডি দ্বারা কলেজটি পরিচালিত।

কোর্স 
বি.এসসি  (সম্মান) ৪ বছরের কোর্স এম.এসসি ১ বছরে কোর্স ঢাকা বিশ্ববিদ্যালয়ের জীববিজ্ঞান অনুষদের সার্বিক তত্ত্বাবধানে সিলেবাস প্রণয়ন করা হয় এবং শিক্ষা কার্যক্রম পরিচালিত হয়। বার্ষিক পরীক্ষাগুলো কার্জন হল এ অনুষ্ঠিত হয়।

বিভাগ 
খাদ্য ও পুষ্টিবিজ্ঞান
গৃহ ব্যবস্থাপনা ও গৃহায়ন
শিশু বিকাশ ও সামাজিক সম্পর্ক
ব্যবহারিক শিল্পকলা
বস্ত্র পরিচ্ছদ ও বয়নশিল্প

ভর্তি
ঢাকা বিশ্ববিদ্যালয়ের গার্হস্থ্য ইউনিটে ভর্তি পরীক্ষা দিয়ে এই কলেজে ভর্তি হওয়া যায়। আসন সংখ্যা ৫৫০ টি।

ক্যাম্পাস
ঠিকানা: 8/5-এ, ব্লক# সি, লালমাটিয়া, ঢাকা- ১২০৭
অবস্থান: লালমাটিয়া মহিলা কলেজের পেছনে।

তথ্যসূত্র

বহিঃসংযোগ 

ঢাকা জেলার মহাবিদ্যালয়
গার্হস্থ্য অর্থনীতি ইউনিট
১৯৯৮-এ প্রতিষ্ঠিত শিক্ষাপ্রতিষ্ঠান
ঢাকা বিশ্ববিদ্যালয়ের অধিভুক্ত কলেজ